Okresná prokuratúra Bratislava III 
Vajnorská 47, 832 77 Bratislava 3 	

Sp. zn. : 2 Pv 163/09/1103	Bratislava III, 21.2.2013
EEČ : 2-10-47-2013

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátorka Okresnej prokuratúry Bratislava III
Podľa § 215 odsek 2 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
stíhaného pre prečin zanedbania povinnej výživy podľa § 207 odsek 1 Trestného zákona spáchaného na tom skutkovom základe, že v období od mesiaca október 2008 až do dnešného dňa vrátane si v mieste svojho trvalého pobytu a všade tam, kde sa zdržiava, hoci mu z ustanovenia § 85 a nasl. zákona č. 36/2005 Z. z. o rodine a o zmene a doplnení niektorých zákonov ako aj z rozsudku Okresného súdu XXXXX III vydaného pod spisovou značkou 38P/338/2008-22 zo dňa 09. 10. 2008, právoplatného a vykonateľného dňom 22. 10. 2008, vyplýva povinnosť prispievať na výživu svojho maloletého dieťaťa XXXXX XXXXX, nar. XXXXX trvale bytom XXXXX, XXXXX vo výške 82,98 € mesačne vždy do 15-teho dňa v mesiaci vopred k rukám matky XXXXX nar. XXXXX trvale bytom XXXXX, XXXXX, prechodne bytom XXXXX, XXXXX neplní riadne svoju vyživovaciu povinnosť, čím mu vznikol dlh na výživnom vo výške 414,92 €, 

lebo o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce
Odôvodnenie:
Uznesením povereného príslušníka Okresného riaditeľstva Policajného zboru v Bratislave III, Úradu justičnej a kriminálnej polície, oddelenia skráteného vyšetrovania XXXXX - Rača pod ČVS:ORP-434/1-OSV-B3-2009 zo dňa 04. 03. 2009 bolo osobe XXXXX podľa § 206 odsek 1 Trestného poriadku vznesené obvinenie pre prečin zanedbania povinnej výživy podľa § 207 odsek 1 Trestného zákona na tom skutkovom základe ako je uvedené vo výroku tohto uznesenia. 

Uznesením povereného príslušníka Okresného riaditeľstva Policajného zboru v Bratislave III pod ČVS:ORP-434/1-OSV-B3-2009 zo dňa 17. 08. 2010 bolo trestné stíhanie vedené proti obvinenému XXXXX podľa § 228 odsek 2 písmeno a) Trestného poriadku prerušené, nakoľko nebolo možné pre neprítomnosť obvineného vec náležite objasniť. 

V súlade s ustanovením článku 59 zmluvy uzatvorenej medzi Československou socialistickou republikou a Poľskou ľudovou republikou o právnej pomoci a úprave právnych vzťahov v občianskych, rodinných, pracovných  a trestných veciach podpísanej dňa 21. decembra 1987 vo Varšave okresný prokurátor tunajšej súčasti pod spisovou značkou 2 Pv 163/09-17 zo dňa 19. 08. 2010 požiadal príslušný kompetentný úrad o prevzatie trestného stíhania vedeného proti XXXXX stíhaného pre prečin zanedbania povinnej výživy podľa § 207 odsek 1 Trestného zákona, na základe ktorej Krajská prokuratúra XXXXX pod spisovou značkou 2 Kpt 95/10-6 zo dňa 30. 08. 2010 požiadala o prevzatie trestného stíhania obvineného. 

Oznámením zástupcu krajského prokurátora v Opoli v Poľskej republike bolo vo vzťahu k osobe obvineného pod dohľadom Okresnej prokuratúry v Brzegu dňa 09. 12. 2010 začaté trestné stíhanie pod spisovou značkou 1 Ds 2015/10. 

Oznámením Krajskej prokuratúry v Opoli pod spisovou značkou III Oz 180/10 zo dňa 16. 10. 2012 doručenej na Krajskú prokuratúru XXXXX dňa 24. 10. 2012 bolo oznámené, že vec prevzatého trestného stíhania obvineného XXXXX bola ukončená rozsudkom Okresného súdu v Brzegu pod spisovou značkou II K 59/11 zo dňa 24. 04. 2012, ktorého odpis bol predložený v prílohe predmetného oznámenia.  

Z predloženého rozsudku Okresného súdu v Brzegu pod spisovou značkou II K 59/11 zo dňa 24. 04. 2012 vyplýva, že obvinený bol Okresným súdom v Brzegu uznaný vinným zo skutku odovzdaného na trestné stíhanie do cudziny a právne kvalifikovaného podľa slovenského Trestného zákona ako prečin zanedbania povinnej výživy podľa § 207 odsek 1 Trestného zákona a odsúdený na trest odňatia slobody vo výmere 10 /desať/ mesiacov s podmienečným odkladom na skúšobnú dobu v trvaní 3 /tri/ roky, pričom mu bola uložená povinnosť počas skúšobnej doby vykonať bezplatnú verejnoprospešnú kontrolovanú prácu pre verejné účely vo výmere 40 /štyridsať/ hodín mesačne a povinnosť plniť si vyživovaciu povinnosť k svojej maloletej dcére XXXXX. Uvedený rozsudok nadobudol právoplatnosť ku dňu 24. 05. 2012.  

Vzhľadom na skutočnosť, že o skutku obvineného odovzdanom na trestné stíhanie poľskej strane bolo rozsudkom Okresného súdu v Brzegu právoplatne rozhodnuté, bolo uznesením prokurátorky Okresnej prokuratúry XXXXX III pod spisovou značkou 2 Pv 163/09-23 zo dňa 29. 11. 2012 podľa § 228 odsek 5 Trestného poriadku rozhodnuté o pokračovaní trestného stíhania obvineného za účelom meritórneho ukončenia trestného stíhania vedeného proti obvinenému na území Slovenskej republiky. Rozhodnutie o pokračovaní v trestnom stíhaní nadobudlo právoplatnosť ku dňu 21. 12. 2012.  

Podľa § 207 odsek 1 Trestného zákona, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného, potrestá sa odňatím slobody až na dva roky. 

Z rozsudku Okresného súdu v Brzegu pod spisovou značkou II K 59/11 zo dňa 24. 04. 2012 predloženého poľskou stranou vyplýva, že obvinený bol za skutok odovzdaný na trestné stíhanie do Poľskej republiky dňa 09. 12. 2010 podľa slovenského Trestného zákona právne kvalifikovaného ako prečin zanedbania povinnej výživy podľa § 207 odsek 1 Trestného zákona odsúdený na trest odňatia slobody vo výmere 10 /desať/ mesiacov s podmienečným odkladom na skúšobnú dobu v trvaní tri /tri/ roky, pričom mu bola uložená povinnosť počas skúšobnej doby vykonať bezplatnú verejnoprospešnú kontrolovanú prácu pre verejné účely vo výmere 40 /štyridsať/ hodín mesačne a plniť si vyživovaciu povinnosť k svojej maloletej dcére XXXXX.

S prihliadnutím na charakter a výmeru trestu uloženého rozsudkom Okresného súdu v Brzegu v Poľskej republike, ktorým bolo o skutku odovzdanom na trestné stíhanie do Poľskej republiky právoplatne rozhodnuté a na charakter a trestnú sadzbu ustanovenú za prečin zanedbania povinnej výživy podľa § 207 odsek 1 podľa slovenského Trestného zákona, považujem rozhodnutie cudzozemského súdu za dostačujúce.

 Vzhľadom na vyššie uvedené skutočnosti bolo potrebné o trestnom stíhaní obvineného rozhodnúť tak ako je uvedené vo výroku tohto uznesenia. 
Poučenie:
Proti tomuto uzneseniu je prípustná sťažnosť, ktorú je možné podať v lehote do troch dní odo dňa jeho oznámenia na tunajšiu prokuratúru. Sťažnosť má odkladný účinok (§ 215 odsek 6 Trestného poriadku).    

JUDr. Linda Helingerová
prokurátorka